CELEX: 32019R0565
Language: et
Date: 2019-03-28 00:00:00
Title: Komisjoni delegeeritud määrus (EL) 2019/565, 28. märts 2019, millega muudetakse delegeeritud määrust (EL) 2015/2205, delegeeritud määrust (EL) 2016/592 ja delegeeritud määrust (EL) 2016/1178, millega täiendatakse Euroopa Parlamendi ja nõukogu määrust (EL) nr 648/2012, teatavate lepinguliikide suhtes kliiringukohustuse jõustumise kuupäeva osas (EMPs kohaldatav tekst)

10.4.2019   
               
               
                  ET
               
               
                  Euroopa Liidu Teataja
               
               
                  L 99/6
               
            
         KOMISJONI DELEGEERITUD MÄÄRUS (EL) 2019/565,
         28. märts 2019,
         millega muudetakse delegeeritud määrust (EL) 2015/2205, delegeeritud määrust (EL) 2016/592 ja delegeeritud määrust (EL) 2016/1178, millega täiendatakse Euroopa Parlamendi ja nõukogu määrust (EL) nr 648/2012, teatavate lepinguliikide suhtes kliiringukohustuse jõustumise kuupäeva osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 5 lõiget 2,
         ning arvestades järgmist:
         
                     (1)
                  
                  
                     29. märtsil 2017 esitas Ühendkuningriik Euroopa Liidu lepingu artikli 50 kohase teate EList väljaastumise kavatsuse kohta. Aluslepingute kohaldamine Ühendkuningriigi suhtes lõpeb väljaastumislepingu jõustumise kuupäeval või lepingu puudumise korral kahe aasta möödumisel teate esitamist, kui Euroopa Ülemkogu ei otsusta kokkuleppel Ühendkuningriigiga ühehäälselt seda perioodi pikendada.
                  
               
                     (2)
                  
                  
                     Komisjoni delegeeritud määrusega (EL) 2019/396 (2) on ette nähtud komisjoni delegeeritud määruse (EL) 2015/2205, (3) komisjoni delegeeritud määruse (EL) 2016/592 (4) ja komisjoni delegeeritud määruse (EL) 2016/1178 (5) muutmine seoses kliiringukohustuse jõustumise kuupäevaga teatavate lepinguliikide puhul. Vastavalt delegeeritud määruse (EL) 2019/396 artiklile 4 hakatakse seda määrust kohaldama alates kuupäevast, mis järgneb kuupäevale, mil lõpeb aluslepingute kohaldamine Ühendkuningriigi suhtes ja Ühendkuningriigis vastavalt Euroopa Liidu lepingu artikli 50 lõikele 3, välja arvatud juhul, kui selleks kuupäevaks on jõustunud väljaastumisleping või kui Euroopa Liidu lepingu artikli 50 lõikes 3 osutatud kaheaastast perioodi on pikendatud.
                  
               
                     (3)
                  
                  
                     20. märtsi 2019. aasta kirjas esitas Ühendkuningriik taotluse pikendada Euroopa Liidu lepingu artikli 50 lõikes 3 sätestatud tähtaega kuni 30. juunini 2019, et viia lõpule väljaastumislepingu ratifitseerimine (6). 21. märtsil 2019 nõustus Euroopa Ülemkogu pikendama tähtaega 22. maini 2019, tingimusel et alamkoda kiidab väljaastumislepingu heaks järgmisel nädalal. Vastasel korral nõustus Euroopa Ülemkogu pikendama tähtaega 12. aprillini 2019. Sellest tulenevalt delegeeritud määrust (EL) 2019/396 ei kohaldata.
                  
               
                     (4)
                  
                  
                     Hoolimata Euroopa Liidu lepingu artikli 50 lõikes 3 osutatud tähtaja mis tahes pikendamisest on delegeeritud määruse (EL) 2019/396 aluseks olevad põhjused jätkuvalt olemas. Eelkõige püsib pärast tähtaja pikendamist Ühendkuningriigi liidust lepinguta väljaastumise korral oht turu sujuvale toimimisele ja liidus asutatud vastaspoolte võrdsetele tingimustele. See oht püsib eeldatavasti ka lähitulevikus.
                  
               
                     (5)
                  
                  
                     Delegeeritud määrust (EL) 2015/2205, delegeeritud määrust (EL) 2016/592 ja delegeeritud määrust (EL) 2016/1178 tuleks seetõttu vastavalt muuta.
                  
               
                     (6)
                  
                  
                     Käesolev määrus põhineb Euroopa Väärtpaberiturujärelevalve poolt komisjonile esitatud regulatiivsete tehniliste standardite eelnõul.
                  
               
                     (7)
                  
                  
                     On vaja võimalikult kiiresti edendada tõhusate lahenduste rakendamist turuosaliste poolt. Seepärast on Euroopa Väärtpaberiturujärelevalve analüüsinud võimalikku asjaomast kulu ja kasu, kuid ei ole kooskõlas Euroopa Parlamendi ja nõukogu määruse (EL) nr 1095/2010 (7) artikli 10 lõike 1 teise lõiguga korraldanud avalikke konsultatsioone. Samal põhjusel peaks käesolev määrus jõustuma selle avaldamisele järgneval päeval,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2015/2205 muutmine
            Delegeeritud määrust (EL) 2015/2205 muudetakse järgmiselt.
            
                        1)
                     
                     
                        Artiklisse 3 lisatakse järgmine lõige:
                        
                           „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liiki kuuluvate lepingute puhul kliiringukohustus 12 kuud pärast käesoleva määruse kohaldamise alguskuupäeva, kui on täidetud järgmised tingimused:
                           
                                       a)
                                    
                                    
                                       kliiringukohustust ei ole 11. aprilliks 2019 tekkinud;
                                    
                                 
                                       b)
                                    
                                    
                                       lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                    
                                 
                     
                  
                        2)
                     
                     
                        Artikli 4 lõige 3 asendatakse järgmisega:
                        
                           „3.   3. kategooriasse kuuluvate finantssektori vastaspoolte ning käesoleva määruse artikli 3 lõigetes 2 ja 3 osutatud finantssektori vastaspoolte vaheliste tehingute puhul peab määruse (EL) nr 648/2012 artikli 4 lõike 1 punkti b alapunktis ii osutatud minimaalne järelejäänud tähtaeg olema kliiringukohustuse jõustumise kuupäeva seisuga järgmine:
                           
                                       a)
                                    
                                    
                                       lisa tabelis 1 või 2 esitatud lepingute liikide korral 50 aastat;
                                    
                                 
                                       b)
                                    
                                    
                                       lisa tabelis 3 või 4 esitatud lepingute liikide korral kolm aastat.“
                                    
                                 
                     
                  
         
            Artikkel 2
            Delegeeritud määruse (EL) 2016/592 muutmine
            Delegeeritud määrust (EL) 2016/592 muudetakse järgmiselt.
            
                        1)
                     
                     
                        Artiklisse 3 lisatakse järgmine lõige:
                        
                           „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liiki kuuluvate lepingute puhul kliiringukohustus 12 kuud pärast käesoleva määruse kohaldamise alguskuupäeva, kui on täidetud järgmised tingimused:
                           
                                       a)
                                    
                                    
                                       kliiringukohustust ei ole 11. aprilliks 2019 tekkinud;
                                    
                                 
                                       b)
                                    
                                    
                                       lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                    
                                 
                     
                  
                        2)
                     
                     
                        Artikli 4 lõige 3 asendatakse järgmisega:
                        
                           „3.   3. kategooriasse kuuluvate finantssektori vastaspoolte ning käesoleva määruse artikli 3 lõigetes 2 ja 3 osutatud finantssektori vastaspoolte vaheliste tehingute puhul peab määruse (EL) nr 648/2012 artikli 4 lõike 1 punkti b alapunktis ii osutatud minimaalne järelejäänud tähtaeg olema kliiringukohustuse jõustumise kuupäeva seisuga viis aastat ja kolm kuud.“
                        
                     
                  
         
            Artikkel 3
            Delegeeritud määruse (EL) 2016/1178 muutmine
            Delegeeritud määrust (EL) 2016/1178 muudetakse järgmiselt.
            
                        1)
                     
                     
                        Artiklisse 3 lisatakse järgmine lõige:
                        
                           „3.   Erandina lõigetest 1 ja 2 jõustub lisas sätestatud börsiväliste tuletisinstrumentide liiki kuuluvate lepingute puhul kliiringukohustus 12 kuud pärast käesoleva määruse kohaldamise alguskuupäeva, kui on täidetud järgmised tingimused:
                           
                                       a)
                                    
                                    
                                       kliiringukohustust ei ole 11. aprilliks 2019 tekkinud;
                                    
                                 
                                       b)
                                    
                                    
                                       lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                    
                                 
                     
                  
                        2)
                     
                     
                        Artikli 4 lõige 3 asendatakse järgmisega:
                        
                           „3.   3. kategooriasse kuuluvate finantssektori vastaspoolte ning käesoleva määruse artikli 3 lõigetes 2 ja 3 osutatud finantssektori vastaspoolte vaheliste tehingute puhul peab määruse (EL) nr 648/2012 artikli 4 lõike 1 punkti b alapunktis ii osutatud minimaalne järelejäänud tähtaeg olema kliiringukohustuse jõustumise kuupäeva seisuga järgmine:
                           
                                       a)
                                    
                                    
                                       I lisa tabelis 1 esitatud lepingute liikide korral 15 aastat;
                                    
                                 
                                       b)
                                    
                                    
                                       I lisa tabelis 2 esitatud lepingute liikide korral kolm aastat.“
                                    
                                 
                     
                  
         
            Artikkel 4
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates kuupäevast, mis järgneb kuupäevale, mil vastavalt Euroopa Liidu lepingu artikli 50 lõikele 3 lõpeb aluslepingute kohaldamine Ühendkuningriigi suhtes ja Ühendkuningriigis.
            Käesolevat määrust ei kohaldata ühel järgmistest juhtudest:
            
                        a)
                     
                     
                        Euroopa Liidu lepingu artikli 50 lõike 2 kohaselt Ühendkuningriigiga sõlmitud väljaastumisleping on käesoleva artikli lõikes 2 osutatud kuupäevaks jõustunud;
                     
                  
                        b)
                     
                     
                        on tehtud otsus pikendada Euroopa Liidu lepingu artikli 50 lõikes 3 osutatud kaheaastast perioodi nii, et see jätkub pärast 31. detsembrit 2019.
                     
                  
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 201, 27.7.2012, lk 1.
         
            (2)  Komisjoni 19. detsembri 2018. aasta delegeeritud määrus (EL) 2019/396, millega muudetakse delegeeritud määrust (EL) 2015/2205, delegeeritud määrust (EL) 2016/592 ja delegeeritud määrust (EL) 2016/1178, millega täiendatakse Euroopa Parlamendi ja nõukogu määrust (EL) nr 648/2012, teatavate lepinguliikide suhtes kliiringukohustuse jõustumise kuupäeva osas (ELT L 71, 13.3.2019, lk 11).
         
            (3)  Komisjoni 6. augusti 2015. aasta delegeeritud määrus (EL) 2015/2205, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 314, 1.12.2015, lk 13).
         
            (4)  Komisjoni 1. märtsi 2016. aasta delegeeritud määrus (EL) 2016/592, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 103, 19.4.2016, lk 5).
         
            (5)  Komisjoni 10. juuni 2016. aasta delegeeritud määrus (EL) 2016/1178, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 195, 20.7.2016, lk 3).
         
            (6)  Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT C 66 I, 19.2.2019, lk 1).
         
            (7)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).